Sydafrika, 1985
Dette er en ulovlig demonstration. Spred jer med det samme.
Bliv liggende.
Passer.
- Hvad laver du i Soweto? - Min søster bor i distrikt 3.
- Hvad har du bag i? - Møbler.
Vent.
Kom.
Han samlede brænde sammen med sin far og søster.
Politiet dukkede pludseligt op og førte os til broen.
De tog far, viklede ham ind i en teltdug, og kastede ham i floden.
Vi blev tvunget til at se på, mens han druknede.
De sagde, at vi skulle fortælle andre, hvad det koster at være med i ANC.
Vi har et ord, som hedder "Ubuntu".
Et menneskes medmenneskelighed måles i forholdet til andre.
Vi fortæller børnene, at de mennesker, der begår sådanne forbrydelser -
- har mistet deres medmenneskelighed, og at de også er ofre for apartheid.
- Hvem fanden er det? - En ven. Jeg siger god for ham.
Han arbejder for Consolidated Goldfields, som vil sponsorere skolen.
Vi vil ikke have almisser.
Michael Young.
Sir.
Forsvind!
- Det er Michael Young. - Nogen fremskridt?
Det fungerer ikke. Vi må sigte højere.
Det er mere sikkert at holde sig i udkanten.
Jo mere synlige vi er, desto mere sårbare er vi.
Det er meget mere sikkert.
18 måneder senere. Connaught Rooms, London.
Stille.
Det er mig en ære at præsentere Thabo Mbeki, der er talsmand for ANC.
Han repræsenterer ANC's partileder Oliver Tambo.
Giv mr. Mbeki en varm velkomst.
Mit navn er Thabo Mbeki -
- og jeg er terrorist.
Det er uden tvivl, hvad I har fået at vide.
Jeg bærer ingen bomber.
Jeg bærer ingen dødbringende våben.
Jeg er bare et almindeligt menneske ligesom jer.
Hver dag sender Sydafrikas præsident under lovlige omstændigheder -
- tusindvis af soldater til vores townships.
De knuser al modstand mod hans undertrykkende regime.
Trods det er Storbritannien Sydafrikas største handelspartner.
Alle selskaber, som fortsætter med at gøre sine investeringer der -
- giver P.W. Botha politisk og økonomisk styrke.
Penge er magt. Brug dem til at vise jeres magt.
Støt os i vores kamp for at stoppe blodsudgydelserne.
Det er på tide at lade sin stemme blive hørt.
Det er på tide at tage stilling.
Mr. Mbeki.
Michael Young, pr-chef for Consolidated Goldfields.
Hvordan kan vi hjælpe?
Det er ikke et tilbud, man skal tage let på. Måske tager vi Dem på ordet.
Jeg mener det alvorligt. Vi ønsker også stabilitet i Deres land.
Vi har et tilbagevendende mareridt om, -
- at regeringen en dag vil indlede samtaler om at apartheid skal ophøre.
Men på grund af vores mistænksomhed hører vi det ikke -
- og får ikke svaret, så vi misser øjeblikket.
Tak.
En bureaukrat, der arbejder for Goldfields. Står det så slemt til?
Det betyder, at folk hører på ham. Det er en udmærket indfaldsvinkel.
- Er det bare et dække? - Jeg tror ikke, at han er fra MI6.
Kan vi tale sammen?
De kan gå ind.
Kom ind.
Jeg har fundet en løsning på problemet.
Jeg lytter.
Kapstaden, Sydafrika
Mr. Vijoan? Det er Michael Young.
Jeg ringede i sidste uge vedrørende et møde mellem ANC og de hvide ledere.
Risikoen er for stor. Jeg bliver nødt til at tænke på min familie.
Ring ikke til mig igen.
Det er bare en indledende samtale.
En repræsentant fra jeres kirke ville være en udmærket mægler.
Det er ikke kirkens opgave at blande sig i politiske spørgsmål.
Jeg kan ikke hjælpe Dem. Jeg beklager.
Det findes folk på begge sider, som foretrækker vold.
For diskretionens skyld er det bedst at tage samtalen i Storbritannien.
Diskretion er en livsstil i Sydafrika, men det kan give bagslag.
Jeg vil ikke involveres. Beklager.
- Må jeg låne toilettet? - Det er omme bagved.
VELKOMMEN TIL STELLEN BOSCH
Kærligheden gør, at vi drages af filosofien.
Et jordskælv kræver 1.000 liv.
Familier dræbes af røvere. Et elsket barn dør.
Hvorfor tillader en godhjertet guddom- melighed, at disse tragedier indtræffer?
Filosofiens opgave er at hæve sig over livets daglige meningsløshed og kaos -
- for at finde en dybere sandhed med livet.
Jeg runder af med et par ord af Pascal.
"Hvis en mands værdighed findes i hans tanker" -
- "da bør vi alle stræbe efter at tænke vel."
Tak for i dag.
Advarsel. De, som ikke har afleveret deres essay om "Statens frihed" -
- vil snart få deres egen frihed begrænset.
Gør mig en tjeneste. Køb et nyt farvebånd til skrivemaskinen.
Mr. Young, formoder jeg.
Det er en dristig opgave, De har påtaget Dem.
- En umulig opgave. - Det, De beder om, er umuligt.
Ingen ved sine sansers fulde brug ville risikere sit liv og levned -
- for at forhandle med djævlen. De, der er imod apartheid, er pariaer.
Og alligevel gik De med til at møde mig.
Og Consolidated Goldfields afholder udgifterne?
Selskabets stifter må vende sig i sin grav.
Rhodes vidste, at markedskræfterne kan føre til succes.
De er ikke ærlig. Det handler om at beskytte Deres interesser, ikke sandt?
De ved, at apartheid er en forbandelse - moralsk og økonomisk.
De har spillet skyggespil længe nok.
Det er en offentlig hemmelighed, at der er sket et stille kup heri landet.
Botha konsulterer ikke længere parlamentet -
- men regerer landet som en middelalderlig konge.
Han lytter kun til sine nærmeste rådgivere.
De har magten og er ikke interesserede i en politisk løsning.
Som de fleste afrikanere finder jeg ANC's metoder afskyvækkende -
- og at skulle nærme sig dem føles modbydeligt.
Bare tanken giver mig kvalme.
Jeg beklager, at De har spildt Deres tid.
Jeg er ikke den rette til sådan en opgave.
Følg efter.
Pollsmoorfængslet, Sydafrika
Justitsministeren inviterer Dem på te, mr. Mandela.
Jeg har hørt, at den står på agurkesandwich denne gang.
De har endnu en gæst. Chefen for sikkerhedstjenesten.
Er dr. Barnard her?
Et øjeblik, mr. Brand.
- Hold ham under opsyn. - Modtaget.
- Tak. - Han er ankommet.
Godt at se Dem igen, mr. Coatsee.
I lige måde, mr. Mandela.
Neil Barnard, chefen for sikkerhedstjenesten gør os selskab.
Mr. Nelson Mandela - dr. Neil Barnard.
Jeg har ventet længe på denne mulighed.
I lige måde, sir.
Tåregas spredte folkemængden, hvilket sikkerhedstjenesten hævdede -
- var nødvendigt for at forhindre sammenstød.
Fire blev anholdt, da Terre'Blanches AWB-gruppe holdt rekrutteringsmøde.
Hvis de vil overtage landet med vold -
- vil de blive mødt af en geværmunding. AWB!
Michael Young.
Jeg kan ikke stiltiende se til, mens mit land går til grunde.
Jeg kommer til Deres møde. Giv mig tid og sted.
Præsidentens bopæl, Kapstaden
Dr. Barnard, hr. Præsident.
- Bed han på krogen? - Han misser ikke sit store øjeblik.
- Han bed på. - Forfængelighed.
ANC's partileders kontor, Lusaka i Zambia
Tambo venter dig.
- Det kan være mødet, vi har ventet på. - Ikke alle vil synes om det.
Mange vil se det som forræderi. Rapporter kun til mig.
Vær forsigtig, Thabo.
Vi er med. Nogle generelle regler, mr. Young:
Ingen telefonkontakt med ANC, hverken i Lusaka eller i London.
Sikkerhedstjenesten aflytter vores telefoner, selv Deres.
Selv i London er De sårbar. De anvender bil- og brevbomber.
Velkommen til vores verden.
Hvis bestyrelsen finder ud af, at vi omgås terrorister...
...ryger vi ud på røv og albuer. - De kan ikke ignorere realiteterne.
Landet bliver præget mere og mere af kaos.
Hvis der ikke sker noget snart, går firmaet ned med flaget.
- Hvordan ser du din rolle i det her? - At skabe et neutralt samtalerum...
...hvor de kan tale sammen som mænd. - En risikabel strategi.
Andre risikerer endnu mere.
Aktionærerne har ikke meget tilovers for helte.
Hold kortene så tæt på kroppen som muligt og stol ikke på nogen.
Jeg skjuler udgifterne under forskning og udvikling.
En liste over mit personlige engagement, hvis der sker mig noget.
- Er det en mulighed? - En forholdsregel.
Michael.
Hvis det her slipper ud, må jeg benægte alt og skyde skylden på dig.
Jeg vil være meget overbevisende.
Pas og billet?
Taxi.
Det er okay.
Professor.
Jeg kom i rette tid.
Må jeg komme ind?
Udadtil følger Botha partiets linje -
- hvilket indebærer, at terrorister skal besejres.
Men personligt ønsker han, at dialogen fortsættes.
Jo mere vi ved om ANC's magtstruktur -
- desto bedre er vi stillet i forhold til de afsluttende forhandlinger.
De ønsker altså, at jeg skal være Deres spion?
Lad os kalde det en mellemmand.
Har De overvejet, hvorfor De blev valgt til at lede samtalen?
De er et blødt mål. Som fortaler for social retfærdighed er De en vej ind.
Spil med.
Mbeki betragter Dem sikkert -
- som en akademiker, der tager del i en undersøgelseskommission.
Et blødt mål er ikke det samme som en blød person. Jeg vil vide, hvad de vil.
Og de skal vide, hvad jeg vil. Ellers er hele processen ligegyldig.
Men sagen er den, at hvis De ikke vil samarbejde.
Kommer De ikke til at tage del i processen.
Mit direkte nummer. Ring til mig.
De bør fra nu af være opmærksom på faren for bomber.
Kig altid under bilen, inden De bruger den.
Mine folk vil vise Dem hvordan.
Din billet. Glem ikke at ringe til Albie Sachs.
ANC's kontor, Mozambique
- Mbeki her. Jeg må lige have ham. - Han er lige gået. Vent lidt.
Albie!
En ny linje.
ANC's advokat svært tilskadekommet
Forår 1988. Mells Park i Somerset, England
Ved personalet, at sikkerheden er et emne?
- Jeg gennemgik alt i morges. - Gør det hver morgen.
- Dette er mr. Mambenkis værelse. - Mbeki.
- Alle værelser har eget bad. - Dejligt.
- Og inde ved siden af? - Hans kollega, mr. Pahad.
Giv professor Esterhuyse værelset ved siden af Mbekis.
Vi må blande dem og derved maksimere chancen for spontane møder.
Tak.
Velkommen er kun et fattigt ord i denne sammenhæng.
Men jeg mener det.
Som I kan se på dagsordenen, er der meget at diskutere.
Hvis vi skal nå igennem den, er det vigtigt...
Med al respekt, det er ikke Deres dagsorden. Det er vores.
Dagsordenen er godkendt af begge parter, inden Deres ankomst, mr. Mbeki.
Punkt 1. ANC's perspektiv.
Vi ved, at I afrikaanere har kæmpet for jeres land, præcis som vi har.
Apartheidsystemet voksede ud af jeres lidelser.
Behovet for dominans er en overlevelsesstrategi.
Problemet er, at vi står udenfor det politiske system.
Vi kan ikke forhandle, og kan dermed ikke komme med indrømmelser.
- Hvad har I at tilbyde? - Vi kan kun fremføre vores krav.
Frigiv alle politiske fanger og fjern forbuddet mod politiske organisationer.
Først da kan vi for alvor indlede forhandlinger.
Så er der altså ingen sandhed bag rygtet om -
- at ANC ønsker, at Mandela dør i fængslet.
- Og bliver martyr. - Synes De ikke, at han allerede er det?
Dette rygte er, som så megen anden information om os, ikke sandt.
Kan De garantere, at blodsudgydelser og optøjer ophører, hvis han frigives?
Og henrettelsesmetoderne?
Kan De garantere, at sikkerheds- politiets overgreb hører op?
Kan De garantere det?
I Pretoria tales der om, at Botha vil ændre på parlamentet -
- og give de sorte indflydelse sammen med de farvede og asiaterne.
- En begyndende medbestemmelse. - Hvad mener De om dette?
Hvad mener De?
Jeg er del af en undersøgelses- kommission. Deres mening tæller.
Vi er ikke her for diskutere apartheidreformer -
- eller maskere det under nye strukturer. Vi vil afskaffe det.
Vi vil tage det første skridt mod flertalsstyre.
Medbestemmelse er ikke et alternativ.
Professor.
- Sort flertalsstyre... - Men hvorfor...
Mine herrer.
Kan De fremlægge, hvad De frygter ved et sort flertalsstyre?
Det er ikke raketvidenskab.
De sorte er ude efter vores blod og vil slagte vores børn i deres senge.
Et kommunistisk styre vil ødelægge landets økonomiske stabilitet.
Vi ender i samme postkoloniale kaos som de andre afrikanske lande.
Professor?
I vil udslette vores sprog, kultur og rettigheder.
Frygt er undertrykkerens foretrukne våben. Den gør os alle blinde.
- Vi ser ikke andres medmenneskelighed. - Jeres hænder er heller ikke rene.
- Jeres terrorkampagne baseres på frygt. - Det er ikke vores påfund.
Vi har lært det af vores herskere.
De ser træt ud, mr. Mandela. Vi har snakket alt for længe.
Heldigvis havde jeg ikke andre planer for aftenen.
Jeg ser frem til vores næste snak.
Jeg troede, at De sagde forhandlinger.
Mine ører spillede mig et puds.
Godaften.
- Mr. Coatsee. - Godaften.
Isoler ham fra de andre fanger.
Han skal ikke påvirkes af deres meninger.
Giv ham et jakkesæt. Det er bedre, hvis han tror, at vi er jævnbyrdige.
God ide.
Tak.
Jeg overlader det til jer. Så kan stemningen måske løsne lidt op.
Keder vi Dem allerede?
Et taktisk tilbagetog.
Så, professor...
Da De første gang mødte mig, tænkte De da:
"Nu ved jeg, hvordan de skide kommunist-terrorister ser ud."
Tænkte De:
"Nu ved jeg, hvordan en forbandet racistboer ser ud."
De tror, at vi kalder os ikke-racister for at opnå politiske fordele.
Der tager De fejl. Det definerer os.
De tager også fejl i Deres antagelser om os, mr. Mbeki.
Vores frygt beror ikke på propaganda -
- men fra den dybt forankrede viden om, at vi en dag vil blive straffede -
- for alle de forfærdelige fejltagelser vi har begået.
Godnat.
Hallo?
Professor.
Hvad kan jeg gøre for Dem?
Væggene har ører
Young forsikrede os om, at huset ikke bliver aflyttet.
Jeg tør ikke løbe risikoen.
Jeg håber ved Gud, at De ikke får mig til at fortryde det, jeg nu vil gøre.
Botha hævder stadig over for pressen og parlamentet -
- at I må nedlægge jeres våben, inden han indleder en dialog med jer.
Men min tilstedeværelse her antyder noget andet.
Kender Botha til disse samtaler?
Jeg har instrukser om at rapportere til ham via dr. Barnard -
- som arbejder for sikkerhedstjenesten.
Jeg er deres trojanske hest.
De løber en stor risiko ved at fortælle dette.
Jeg løber også en stor risiko ved ikke at fortælle det.
Uden tillid når vi ingen steder hen.
Tambo siger, at hvis vi skal tilbageerobre vores frihed -
- så må vi først lægge vores bitterhed bag os.
Dette bliver en prøve på det.
For os alle.
Gør ham klar.
Han skal få en smagsprøve på det, han er gået glip af.
Vend Dem om.
- Er det okay? - Ja.
I årenes løb har jeg glemt, hvordan man binder dem.
Skal vi?
Jeg tager den.
Nød han sin dag i frihed?
Forhåbentligt nok til at få smag for det.
Hvordan gik samtalen? Jeg må lukke munden på fredsduerne i parlamentet.
De må ikke få kendskab til dette. Hvis CNN får nys om det, er det slut.
Du overtalte mig. Vi skulle have indsigt i ANC.
Vi ville opnå indflydelse på Mandela. Nu føles samtalen meningsløs.
Jeg har skrevet hans eksakte ord ned et sted.
Lad os være alene.
Jeg har et hjem at tage hen til.
Med risiko for at lyde godtroende og naiv gentager jeg -
- at min opfattelse er, at regeringen bør samarbejde med Mbeki.
Hvad baserer De det på?
Deres hyggelige snak hen over ilden, eller hans vrøvlerier om lidelse?
Man kan respektere en mands idealer -
- uden at være enig i måden de efterstræbes på.
Undskyld mig, men jeg er af en anden mening.
Man kommer ikke langt med ord.
Han kom ikke med nogen indrømmelser, vel?
Hans snak om selvbeherskelse er iscenesat af Tambo.
Og De gik på den.
- Må jeg tage hjem? - Ikke endnu.
Mandela har sendt en besked.
De har isoleret ham fra Sisulu og de andre fanger.
Han har afholdt hemmelige samtaler med dr. Barnard fra NIS -
- som rapporterer til Botha. Jeg pressede Bizoz for informationer.
Han hævder, at Mandela ikke sagde noget. Han handlede i god tro.
Han går i en fælde.
Botha kender til samtalen i Storbritannien.
Barnard rekrutterede Esterhuyse som informant. De leger med os.
De vil hævde, at landets mest kendte fange ønskede en fredelig løsning -
- men at ANC-terroristerne nægtede for fortsat at udøve vold.
- Den hopper Madiba ikke på. - Vi kender ikke hans mentale tilstand.
Vi ved ikke, hvilket pres han er under, eller hvad han vil gøre for friheden.
Hvorfor fortæller han ikke, hvad han har gang i, hvis han er så ærlig?
Hvorfor udelukke dig af alle mennesker?
Stoler du på Esterhuyse?
- Ja. - En mand, du har kendt i et par timer.
Men jeg skal tvivle på en mand, jeg har kendt hele livet, og som har ofret alt.
Er tillid problemet, er det måske min dømmekraft, der stilles spørgsmål til.
Hvis vi begynder at tvivle på hinanden -
- er Bothas taktik lykkedes. Han sidder med alle trumferne.
Bombeangrebet fandt sted 24 timer efter at præsident Botha meddelte -
- at sikkerhedsstyrkerne har pågrebet 23 personer mistænkt for terrorisme.
To terrorister flygtede.
En intensiv eftersøgning er i gang i Soweto.
Kom her.
Jeg er hjemme, Marie.
Er der nogen hjemme?
Målet er bekræftet. I morgen klokken tolv.
En bombe detonerede udenfor et indkøbscenter i Roodeport.
Fire personer blev dræbt, og 18 blev sårede.
Målet var en bank.
Der foreligger ikke yderligere information.
Hvordan kan du forsvare -
- en skånselsløs bombning og drab på uskyldige?
Vi har ikke godkendt det.
Sig det til kvinderne og børnene, der blev lemlæstede af jeres bomber.
Eller er døde børn noget, man må forvente, når man vil skabe frygt?
Jeg kan opstille lister med børn, som I har dræbt.
Navn, alder og dato - inklusive min egen søn.
Vi bør nok holde en pause, mine herrer.
ANC's politik er og har altid været -
- at slå til mod militære og økonomiske mål.
Det er dog det værste vrøvl.
Jeg har aldrig forsvaret militærets overgreb.
Men De fortsætter med at fremføre denne forenklede form for dogmatisme.
Måske tror de, at vi køber det, hvis bare de siger det nok gange.
Enten går vi videre eller...
Tidspunktet for bombningen er ikke tilfældigt.
Lusaka godkendte den velvidende om vores møde.
Den gamle velkendte terrortaktik.
Når dialogen indledes, optrappes volden.
I tror, at det vil styrke jer i forhandlingerne med regeringen.
I stedet er forhandling umuliggjort.
Ærlig talt...
...det er disse samtaler også. - Vent.
Det er på tide at øge presset.
Goddag, mr. Mandela.
Lad os tale om Roodeport.
Det var nødvendigt.
- Der var ingen vej udenom. - Det er muligt.
Men at trænge en mand op i et hjørne og...
Præsidenten er ved at miste tålmodigheden.
Enten fordømmer De ANC's forbindelse til kommunisme og vold -
- eller også har vi ikke mere at tale om.
Når politiske bevægelser tvinges til at gå under jorden -
- drages de uundgåeligt mod hinanden.
Ingen mand af ære ville lade en livslang ven i stikken -
- på begæring af en fælles fjende.
Vil De have os undskyldt?
Vi har flere kort på hånden, mr. Mandela.
Forstår De det ikke? Dette er Deres chance for at tage initiativet.
ANC tror, at de kan bombe sig vej til magten.
Men nogle ord fra Dem, hvor De fordømmer volden -
- vil ikke bare give Dem Deres frihed tilbage -
- men også sikre -
- at det bliver Dem, som regeringen vil føre dialog med.
Kun De kan føre os ud af dette dødvande.
Har De ikke fortjent det efter alle de år, som De har ofret?
Situationen er som følger...
ANC's bombninger og operationer udføres efter ordrer fra Lusaka.
De medlemmer, der tror, at vold er den eneste løsning -
- handler på egen hånd.
Operationerne kan slå fejl.
Uskyldige kan blive dræbt.
De har mit ord på, at jeg vil gøre alt, hvad der står i min magt -
- for at forhindre at civile må lide under vores utilstrækkelighed.
Siger De, at De er ude af stand til at kontrollere visse af -
- disse overløbere, mr. Mbeki?
Hvis De kendte sandheden om vores situation -
- ville De forstå, at volden -
- er forbundet med vores andre problemer.
Først når vi kan deltage i den demokratiske proces -
- vil vores væbnede kamp ophøre.
Først da vil konflikten mellem os få en ende.
- Hvordan har De sovet? - Ikke værst. Hvad med Dem?
- Jeg havde en slem drøm om advokater. - Sikke et mareridt.
Thatcher var i Moskva.
Folkemængden på Den Røde Plads var i oprør, og hun blev urolig.
Hun sagde til sin tolk, at hun jo ikke var kommunist.
Folkemængden skreg tilbage: "Det er vi heller ikke."
Jeg troede, at det, der skete i Roodeport, havde ødelagt alt.
Det fik du lavet om på.
Det, du sagde, kommer ikke videre.
- God rejse, Willie. - Jeg vil...
...gerne beklage tabet af din søn.
Tak.
Thabo.
Drej væk fra vejen.
Der opstod en episode på vej hjem fra flyvepladsen.
Det var ikke sikkerhedstjenesten.
Rygterne svirer om jeres samtale.
Visse militarister gør alt, hvad de kan for at stikke en kæp i hjulet.
Gennem to årtier har vi fastholdt, at kun vold kan knuse fjenden.
Nu foretrækker vi dialogen. Og det betragtes som forræderi.
Da De pressede ham på voldsområdet -
- erkendte han da, at ANC går efter civile mål?
Han sagde det samme, som han har sagt hele tiden.
Det er slut med vold, når regeringen indvilliger i en demokratisk proces.
De sagde vel, at det er utænkeligt så længe at volden fortsætter?
Sig mig...
Antag at de nedlægger våbnene og indleder forhandlinger med regeringen.
Hvad ville De give dem til gengæld?
Man bliver nødt til, at kunne tilbyde noget til gengæld.
Hvis De sender mig tomhændet af sted, vender jeg tomhændet tilbage.
De er ikke bemyndiget til at forhandle.
De tager fejl. Man når langt med ord.
Det er den eneste mulighed, vi har tilbage.
Mr. Esterhuyse mener, at inden der kan indledes formelle forhandlinger -
- må begge sider komme med indrømmelser.
Hvis vi frigiver Mandela...
Det har jeg aldrig sagt noget om.
Det handler ikke længere om politisk overlevelse.
Deres politik med at købe tid har skabt et vakuum af usikkerhed...
...som blot afføder mere vold. - Ved du, hvad jeg tror?
At det handler om din egen overlevelse, og at du bare vil redde dit eget skind.
Hvis De tager initiativet og forhandler med ANC, vil De blive husket for -
- at De forhindrede, at der udbrød en borgerkrig.
- At De alene forhindrede en katastrofe. - Eller at jeg slap tøjlerne.
Hvis jeg frigiver Mandela, mister jeg vores trumf.
Han er som alle andre. Jo mere han får, desto mere vil han have.
Mandela er nøglen.
- Hvor skal vi hen i dag? - Det er en overraskelse.
Kriminalforsorgens anstalt
Vi er på vej.
Jeg håber, at De kan lide Deres nye opholdssted.
Dette er fangevogter Swart.
Han vil bl.a. stå for Deres madlavning.
Vi har mødt hinanden på Robben Island. Jeg kørte Dem til kalkstensbruddet.
Jeg håber, at du er en bedre kok end chauffør.
Vis ham rundt.
Føl Dem hjemme.
Der er tre soveværelser. Dette er det største.
Sengen er mere bekvem, end den De er vant til.
Konferencen er udskudt.
Vi ved, hvad der foregår i Storbritannien mellem Dem og ANC.
Tænk Dem om næste gang, ellers må De sove med det ene øje åbent.
- Michael Young. Læg en besked. - Esterhuyse her.
Jeg foreslår, at De booker næste møde så snart som muligt.
- Jeg har savnet jer. - Velkommen hjem.
Tagetes og penséer.
Denne står det forkerte sted. Den skal have mere lys.
Udpeg et sted, så henter jeg en spade.
- Luk den. - Forstået.
72.000 til støttekoncert på Wembley for Mandela
Hr. Præsident? Er De okay?
Vi skal bruge en ambulance.
Hip, hip, hurra!
- Hejsa, far. - Hejsa.
Min kære ven.
Botha gav mig mit gyldne bur for at charmere mig til underkastelse.
Men jeg har haft 20 år til at forberede mig på dette øjeblik.
Det var risikabelt at tale med Barnard -
- men du kan være sikker på én ting:
Jeg forhandler ikke med regeringen -
- men smidiggør processen, så ANC kan gøre det.
Du og jeg er nået for langt, til at lade dem splitte os nu.
Nyheden om den nyudnævnte præsident de Klerk -
- har sendt en voldsbølge gennem landet.
Hans reformproces ser ud til at have kastet benzin på bålet.
Mr. De Klerks placering på højrefløjen -
- stiller spørgsmål til hans ønske om forandring.
Bothas fejltagelse bestod i, at han satte sin lid til militæret -
- i forhold til at fastholde sin majoritetsregering.
Den fejltagelse har jeg ikke tænkt mig at gentage.
Min fejl bestod i at forsøge at splitte Mandela og ANC for at beholde magten.
Efter mine samtaler med Mandela mener jeg, at det bedste er at forhandle -
- inden vi mister magten.
Vi har holdt længe nok på Dem.
Skal vi?
Afskaf apartheid!
Hjælp os med at afskaffe apartheid!
Jeg tvivler på, at han er forandringernes Messias.
Han har altid forsvaret apartheid. Det var sikkert derfor, han blev valgt.
Navnene til det næste møde. Jeg har tilføjet et nyt.
- Willem de Klerk? - Præsidentens bror.
Jeg håber, han har indflydelse. Han er modstander af apartheid.
Hvad hvis præsidenten forbyder sin bror og Esterhuyse at deltage.
Intet kan holde Esterhuyse væk.
Så længe de ikke tager hans pas.
Du har ringet til Esterhuyse. Venligst, læg en besked.
Er De sikker på, at han ikke er på universitetet? Jeg har ringet hjem.
Thabo, Tony og Aziz - hyggeligt at se jer igen.
- Er de andre her ikke endnu? - De kommer.
Bed ham ringe til Michael Young, hvis han dukker op.
Jeg venter ved telefonen.
Sig til ham, at jeg ikke har tid.
Præsidenten har ikke mulighed for tage imod Dem i dag.
Hans sekretær kontakter Dem.
Vi sad i kø i flere timer på grund af en ulykke.
Michael Young, mr. De Klerk.
Willem de Klerk, politisk journalist - Thabo Mbeki.
Godt at møde Dem.
Skal vi?
- Vi var bekymrede. - Så let slipper I ikke af med mig.
Min kære ven og kammerat.
Jeg kan ikke beskrive, hvor lettet jeg var, over at høre fra dig.
Havde du kontaktet mig tidligere, ville jeg have kunnet advare dig om -
- at du ikke er den eneste, der fører samtaler med regeringen.
Din frigivelse står højt på agendaen.
Men på grund af den nye præsident -
- er der usikkerhed om udviklingen.
Minoritetsrettigheder er en og samme sag som rettigheder for hvide.
Vi skal altså sørge for, at de hvides privilegier bibeholdes.
Hele ideen er, at ingen gruppe skal have en dominerende position.
Hverken hvide eller sorte. Er det ikke det ikke-racisme handler om?
Præsidenten vil ikke forhandle, før dette er slået helt fast.
Er det ikke korrekt, Willem?
Det kan jeg ikke vide.
Det er ikke meget, De Klerks bror afslører.
Han påpeger, at han ikke er budbringer for sin bror.
- Vi må give ham lidt tid. - Tiden er vores fjende.
Jo længere vi forhaler det, desto tættere kommer vi på et oprør.
Hvad er Barnards mening om ham?
Han har ikke længere den samme åbne dialog med præsidenten.
Vi må hænge vores hat på hans bror.
Skal vi diskutere dagens indtryk? Jeg har en glimrende brandy på mit værelse.
En anden aften.
Min kære ven.
Vores kamp står på kanten af afgrunden, præcis som vores land.
Vi må overbevise de Klerk og hans regering om -
- at de hvide ikke behøver at frygte os.
Det er ikke hævntørst, som driver os, men ønsket om forsoning.
Vi må bruger alle tænkelige metoder for at få ham til at forstå -
- at hvis han ikke snart handler, så er det for sent.
- Hvad venter han på? - Hvor mange måneder skal der gå?
Jo længere tid Mandela sidder fængslet -
- desto mere vind i sejlene får urostifterne.
Jeg har ikke de svar, De søger, mr. Mbeki.
- Min bror betror sig ikke til mig. - Eller til nogen anden.
Jeg beklager. Jeg glemte tiden.
Skal vi begynde med at...
Jeg beklager.
Der er nogle punkter, jeg ønsker at tage op på min brors vegne.
Hav lidt tålmodighed.
1. Hvornår er det muligt for ANC -
- at indlede formelle forhandlinger med regeringen?
2. Hvad er vilkårene for sådanne forhandlinger?
3. Hvilke punkter ønskes på dagsordenen?
De kan fortælle præsidenten -
- at der ikke er nogen vilkår.
Og at vi lader ham udforme dagsordenen.
Med hensyn til tidspunktet...
...så er vi klar, når han er.
Og Deres holdning til en våbenhvile?
Der vil ikke forekomme voldshandlinger under forhandlingerne.
Når en ny forfatning er blevet vedtaget -
- vil vi give besked om, at den væbnede kamp er slut.
Oliver.
Thabo.
Vil du læse det højt?
På trods af vores mangeårige adskillelse -
- har jeg ført en livslang samtale med dig i mit hoved.
Jeg håber, at du snart er frisk igen -
- så vi kan indlede den første fase.
Min frihed kommer i anden række -
- i forhold til at du bliver frisk igen.
Ikke før alle politiske fanger er blevet frigivet -
- skal jeg sættes på fri fod.
Tre måneder senere. Den 11. februar, 1990
Han nægtede at sige sit navn og accepterede ikke et nej.
- Esterhuyse. - Er vejret, som det plejer at være?
Er det derfor, De ringer?
- Hvad er klokken hos jer? - Tolv.
Tænd for tv'et klokken to.
Mens vi venter på denne historiske begivenhed -
- vil vi se tilbage på de forgangne måneder.
Berlinmuren er faldet. Den kolde krig er slut.
Men i Sydafrika er der ikke sket noget.
Mange ord og mange løfter, hvor kun få er blevet indfriet.
Her kommer præsident de Klerk sammen med sin regering.
Mens han nærmer sig podiet, holder hele verden vejret.
Regeringen har besluttet øjeblikkeligt at frigive mr. Mandela.
Forbuddene mod African National Congress, Pan African Congress -
- og Sydafrikas kommunistparti skal ligeledes ophæves.
Det er tid til forhandling.
Millioner sydafrikanere sætter deres lid til denne proces.
Den må ikke slå fejl.
Vi har ikke råd til at fejle. Tak.
Vi sender fra fængslet hvor mr. Mandela -
- manden der har siddet fængslet i næsten 30 år og er blevet 72 år -
- indenfor kort tid vil vise sig for offentligheden for første gang.
Medierne gør sig klar og folkemængden er ekstatisk.
Der er han.
Der er mr. Mandela. Mr. Mandela er en fri mand.
Han tager sine første skridt i det nye Sydafrika.
Mrs. Winnie Mandela vinker til folkemængden.
Mr. Mandela hyldes, mens han går mod scenen.
Hele verden har ventet på hans første optræden i 27 år.
Dagen, som han har ventet så længe på.
Vi skylder dig uendeligt meget.
Det kræver en stor mand, at gøre sig usynlig.
- Tak. - Tak, Michael.
Dejligt vejr.
Og du... Kammerat.
Det tog fire års forhandlinger mellem ANC og regeringen -
- inden Sydafrika afholdt sit første demokratiske valg.
I 1999 overtog Thabo Mbeki præsidentposten.
Willie Esterhuyse var en af hans nærmeste rådgivere.
Oliver Tambo døde i 1993, inden demokratiet var blevet indført.
Michael Young er i dag aktiv indenfor international politik.
Da IRA ville indlede fredelige forhandlinger -
- henvendte de sig til ANC for at få råd med på vejen.
I dag er de rådgivere for Hamas.
Oversættelse: www.primetext.tv